ธปท.เปิดประมูลพันธบัตร3หมื่นล้านบาท
ธปท.เปิดประมูลขายพันธบัตรระยะสั้นอายุ 14 วัน วงเงิน 3 หมื่นล้านบาท
2 ต.ค. 2558

ธปท.เปิดประมูลขายพันธบัตรระยะสั้นอายุ 14 วัน วงเงิน 3 หมื่นล้านบาท  
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทย อายุไม่เกิน 15วันในเดือนต.ค. 2558 โดยวันนี้ (2 ต.ค.)ได้เปิดประมูลขายพันธบัตรรุ่น พ.34/14/58 วงเงิน 3 หมื่นล้านบาท ซึ่งเป็นพันธบัตรอายุ 14 วัน โดยมีกำหนดชำระเงินวันที่ 6 ต.ค. 2558 และครบกำหนดอายุในวันที่ 20 ต.ค. 2558
ทั้งนี้ การดำเนินการออกพันธบัตรดังกล่าว ถือเป็นการทำหน้าที่ปกติของธนาคารกลาง ในการดูแลสภาพคล่องในระบบให้อยู่ในระดับที่เหมาะสม และสอดคล้องกับระดับอัตราดอกเบี้ยนโยบายในปัจจุบันที่ 1.5% เพื่อให้สภาพคล่องในระบบมีเพียงพอกับกิจกรรมทางเศรษฐกิจในแต่ละช่วงเวลา